Abuja ła xe la cavedal de la Nigeria, dal 12 dicembre 1991, co ga tolto el posto de Lagos, la vecia cavedal. Abuja la l'è stà selta parché la xe in posision centrale in tel interno del paexe. I abitanti i xe 500,000. La Nigeria xe na confederasion de Stati. Fin da l’indpendensa, el governo volea verghe na cavedal che la fuse pi centrale de la vecia cavedal, Lagos, e manco conexa co interesi tribali. La zona de Abuja la xe stà selta in tel 1970, ma el cambio l’è stà fato solo in tel 1991. Tute le ambasade le se sa moso a Abuja, ma ga anca tegnesto le sedi de Lagos, che la rimane la sità pi importante de la Nigeria. A Abuja ghe anca i ofici de la Comunità Finanziaria de l’Africa de Ovest e quei de el ECOMOG, el grupo militare de la ECOWAS. Abuja la xe stà costruia secondo i progeti de architeti mericani e giaponesi. Tuti i distreti xe costruidi co tuti i servisi moderni. Ma ghe anca de le baracopoli ntorno a la sità. El aeroporto de Abuja ga conexioni co le grandi cavedali de l’Africa e de l’Eoropa.